Aivar Tommingas

Aivar Tommingas (sündinud 28. septembril 1955 Raplas) on eesti näitleja.

Ta lõpetas aastal 1974 Rapla Keskkooli ja 1978. aastal Tallinna Riikliku Konservatooriumi lavakunstikateedri (8. lend). Samast aastast töötab Vanemuises näitlejana. 

Kooliajal, 8. klassis tegi Aivar Tommingas koos hiljem väga tuntuks eesti lauljaks saanud Anne Veskiga bändi – ansambel kandis nime Omega. Lavakunstikoolis sattus Aivar Tommingas õppima ühele kursusele Urmas Alenderiga, kelle kutsel kuulus Tommingas lühikest aega ansambli Ruja koosseisu.

Rollid

Uuemaid rolle Vanemuise teatris

 Gustav – Gérald Sibleyras "Paplid tuules" (2013)
 Draakon Otto – Janno Põldma/Priit Pajusaar "Lotte jõulupidu" (2012)
 Härra Schultz – John Kander/Fred Ebb/Joe Masteroff "Cabaret" (2012)
 Solist džässilavastuses "Moonlight Express" (2012)
 Evald Liiv – Uku Uusberg "Karjäär" (2012)
 Oskar, Lind Aadu – Janno Põldma/Heiki Ernits/Priit Pajusaar "Kosmonaut Lotte" (2012)
 Major Steve Arnold – Ronald Harwood "Kontsert diktaatorile" (2011)
 Magnus Kull – Eduard Vilde "Tabamata ime" (2011)
 Raymond Babbitt – Dan Gordon "Vihmamees" (2010)

Varasemaid rolle Vanemuises

 Argan – Molière "Ebahaige" (2011) 
 Fernando de Roja – Jaan Undusk "Quevedo" (2010)
 Kiir – Mati Unt "Huntluts" (2010)
 Dodge – Sam Shepard "Maetud laps" (2010)
 Teddy – Brian Friel "Imearst" (2009)
 Lord Hastings – William Shakespeare "Kuningas Richard Kolmas" (2009)
 Võlur – Ödön von Horvath "Lood Viini metsadest" (2009)
 Magaldi – Andrew Lloyd Webber, Tim Rice "Evita" (2009)
 Oskar, Draakon Otto – Janno Põldma, Heiki Ernits, Priit Pajusaar "Detektiiv Lotte" (2008)
 Mustafa – Paul Abraham "Savoy ball" (2008)
 Komisjoni esimees, Kultuuriametnik – Tiit Ojasoo, Ene-Liis Semper "Ruja" (2008)
 Carl Akerblom – Ingmar Bergman "Lärmab ja veiderdab" (2007)
 George – Tom Stoppard "Hüppajad" (2007)
 Georg Friedrich Händel – Paul Barz "Võimalik kohtumine" (2007)
 Ird – Andrus Kivirähk "Teatriparadiis" (2006)
 Kohtunik – Benny Andersson, Björn Ulvaeus "Chess" (2006) 
 Johann Strauss "Nahkhiir" (2006) 
 Narr – William Shakespeare "Nagu teile meeldib" (2005)	
 Andrew Lloyd Webber "Cats" (2005)
 Tahvo Kenonen – Maiju Lassila "Tuletikke laenamas"(2005)
 Rännukoer Klaus – Andrus Kivirähk "Lotte reis lõunamaale" (2005) 
 Dale Harding – Wasserman "Lendas üle käopesa" (2004)
 Rein – Andrus Kivirähk "Romeo ja Julia" (2004)
 Teodor – Edgar Valter, Margus Kasterpalu "Kratimäng" (2004)
 Giles Corey – Arthur Miller "Salemi nõiad" (2004)
 Heroodes – Andrew Lloyd Webber "Jesus Christ Superstar" (2004)
 Heimor – Mati Unt "Vend Antigone, ema Oidipus" (2003)
 Jim – Charlotte Jones "Mesimees" (2003) 
 Kass – Stiles "Inetu" (2002)
 Parun Krüdener, Sant Jaan – Kauksi Ülle, Sven Kivisildnik "Pühak" (2002)
 Kulõgin – Enquist "Tšehhovi kolm õde" (2002) 
 Anton – Nilsson "Mädarõikamaa" (2001)
 Robert – Chris O'Connell "Auto"(2000) 
 Malvolio – William Shakespeare "Kaheteistkümnes öö ehk Kuidas soovite" (1998)
 Üheteistkümnes vandekohtunik – Reginald Rose "Kaksteist vihast meest" (1997) 
 Arno Tali – Madis Kõiv "Tali" (1996) 
 Väike Onu – Barbro Lindgren, Brossner, Brömssen "Väikese onu saaga" (1996)
 Cervantes/don Quijote – Leigh "Mees La Manchast" (1995) 
 Vana Mahon – Synge "Üle Lääne Kangemees" (1995) 
 Vestmann – Eduard Vilde "Pisuhänd" (1994) 
 Amphitryon – Moliere "Amphitryon" (1991) 
 Oliver Farrant – J. B. Priestley "Ma olen siin varem olnud" (1991) 
 Alfred Doolittle, Henry Higgins – Frederick Loewe "Minu veetlev leedi" (1990, 1992) 
 Hjalmar Ekdal – Henrik Ibsen "Metspart" (1990) 
 Riiman – Albert Kivikas, Ago-Endrik Kerge "In corpore ..." (1989) 
 Dubček – Yliruus "Magamistoad" (1989) 
 Joe – Styne "Sugar ehk Džässis ainult tüdrukud" (1988) 
 Macbeth – William Shakespeare "Macbeth" (1987) 
 Joosep – Anton Hansen Tammsaare, Ago-Endrik Kerge "Aeg tulla – aeg minna" (1986) 
 Matt – Schmidt "Romantilised fantastikud" (1985) 
 Toots – Oskar Luts, Raivo Adlas "Suvi" (1984) 
 Jaan Vaarandi – Lill "Jaan Vaarandi 99 päeva" (1984) 
 Simeoni – Aleksis Kivi, Osvald Tooming "Seitse venda" (1981) 
 Tom – Mihkel Tiks "Lahtihüpe" (1980) 
 Ott Rau – Kulno Süvalep "Mehed ja naised" (1979) 
 Rudolf Vaher – Juhan Peegel, Kaarel Ird "Ma langesin esimesel sõjasuvel" (1979)
 Nikita – Arbuzov "Julmad mängud" (1978)

Olulisemaid rolle mujal teatrites

 Pearu – Anton Hansen Tammsaare, Kaarin Raid "Me otsime Vargamäed" (diplomilavastus Noorsooteatris, 1976)
 Maurus – Anton Hansen Tammsaare "Tõde ja õigus. Teine osa" (Tallinna Linnateatris, 2006)

Muud ülesastumised

Aivar Tommingas on osalenud laulusolistina "Andrew Lloyd Webberi galal" Tallinna lauluväljakul (2006), "Broadway galal" Tartu lauluväljakul (2007) ning Vanemuise teatri traditsioonilistel muusikalikontsertidel "Memory" aastatel 2005, 2006, 2008, 2009, 2012 ja 2013.

1986. aastal mängis ta Mart Kadastiku stsenaariumi põhjal vändatud mängufilmis "Võtmeküsimus" peaosa – täitevkomitee esimeest seltsimees Tammkivi.

Lavastused 

 Peter Shaffer "Must komöödia (lavastus)" (1997)
 Johann Voldemar Jannsen "Tuhalabida valitsus" (1994) 
 Kulno Süvalep "Emajõe Ööbik", "Sabajant" (1993) 
 Lembit Eelmäe "Armastuse nelinurk" (1992)

Tunnustus 

 2004 Eesti Teatriliidu muusikaauhind
 2004 Salme Reegi nimeline auhind
 2006 aasta vanemuislane
 2008 Tartu kultuurkapitali loominguline stipendium
 2011 Valgetähe IV klassi teenetemärk
2011 Eesti Vabariigi kultuuripreemia

Isiklikku
Aivar Tomminga abikaasa on Mare Tommingas.

Viited

Välislingid
Aivar Tommingas Vanemuise Teatri kodulehel
Aivar Tommingas andmebaasis IMDb

Eesti näitlejad
Valgetähe IV klassi teenetemärgi kavalerid
Sündinud 1955